作者:白居易
標題:感白蓮花
內容:白白芙蓉花，本生吳江濆。不與紅者雜，色類自區分。誰移爾至此，姑蘇白使君。初來苦憔悴，久乃芳氛氳。月月葉換葉，年年根生根。陳根與故葉，銷化成泥塵。化者日已遠，來者日複新。一為池中物，永別江南春。忽想西涼州，中有天寶民。埋歿漢父祖，孳生鬍子孫。已忘鄉土戀，豈念君親恩。生人尚複爾，草木何足雲。